19/09/2012 | Administración LocalMunicipal
Rianxo
Recadación
Aprobación definitiva modificación de ordenanzas

De conformidade co artigo 49 da Lei 7/85, por non presentarse reclamación algunha durante o periodo de exposición ao público, elevase a definitivo o acordo inicial adoptado polo Pleno do Concello en sesión celebrada o día 04/07/2012, respecto da modificación da ordenanza fiscal reguladora do imposto de construccións, instalacións e obras. Publícase o texto completo da ordenanza, que entrará en vigor unha vez publicada no BOP, conforme o establecido no artigo 17 do RD.2/2004 que aproba o texto refundido da lei reguladora das facendas locais.- No uso das facultades normativas outorgadas polos artigos 133.2 e 142 da Constitución Española e artigo 106 da Lei 7/1985, do 2 de abril, Reguladora das Bases de Réxime Local, sobre potestade normativa en materia de tributos locais, e de conformidade, asemade, co establecido nos artigos 15 e seguintes, así como no Título II e artigos 100 e seguintes, todos eles do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, regulase mediante a presente Ordenanza fiscal do Imposto sobre Construccións, Instalacións e Obras.1. Constitúe o feito impoñible do Imposto a realización, dentro do termo municipal, de calquera construcción, instalación ou obra para as que se esixa a obtención da licenza de obras ou urbanística correspondente, obtivérase ou non esta licenza, ou para as que se esixa presentación de declaración responsable ou comunicación previa, se presenten ou non, sempre que a expedición da licenza ou a actividade municipal de verificación posterior corresponda ao Concello de Rianxo.2. As construccións, instalacións ou obras a que se refire o apartado anterior poderán consistir en: A) Obras de construcción de edificacións e instalacións de calquera tipo de nova planta. B) Obras de demolición. C) Obras de modificación ou reforma en edificios, tanto as que modifiquen a súa disposición interior como as que modifiquen o seu aspecto exterior ou as que incidan en calquera clase de instalacións. D) Aliñacións e rasantes. E) Obras de fontanería e de rede de sumidoiros. F) Movementos de terra tales como desmontes, explanacións, escavacións, terrapléns, obras de peche de solares ou terreos, vallas e estadas. G) Calquera outras construccións, instalacións ou obras que requiran licenza de obra ou urbanística.1. Son suxeitos pasivos deste Imposto, a título de contribuíntes, as persoas físicas, xurídicas e as entidades a que se refire o artigo 35.4 da Lei 58/2003 Xeral Tributaria do 17 de decembro, que sexan donos da construcción, instalación ou obra, sexan ou non propietarios do inmoble sobre o que se realiza aquela. Para os efectos previstos no parágrafo anterior, terá a consideración de dono da construcción, instalación ou obra quen soporte os gastos ou o custo que comporte a súa realización.2. No suposto de que a construcción, instalación ou obra non sexa realizada polo suxeito pasivo contribuínte terán a condición de suxeitos pasivos substitutos do contribuínte quen solicite a correspondente licenza ou que presenten as correspondentes declaracións responsables ou comunicacións previas ou quen realice as construccións, instalacións ou obras. O substituto poderá esixir do contribuínte o importe da cota tributaria satisfeita.3. Os suxeitos pasivos que residan no estranxeiro durante máis de seis meses de cada ano natural, estarán obrigados a designar un representante con domicilio en territorio español, ós efectos das súas relacións coa Facenda Pública. Responderán solidaria e subsidiariamente da débeda tributaria as persoas ou entidades ás que se refiren os artigos 42 e 43 da Lei Xeral Tributaria deste tributo, de acordo co previsto nestes. Están exentos do pago do Imposto a realización de calquera construcción, instalación ou obra das que sexan propietarios o Estado, as Comunidades Autónomas ou as Entidades Locais que, estando suxeitos ó imposto, vaian a destinarse directamente a estradas, ferrocarrís, portos, aeroportos, obras hidráulicas, saneamento de poboacións e das súas augas residuais, aínda que a súa xestión se leve a cabo por Organismos Autónomos, tanto se se trata de obras de nova inversión como da súa conservación. A base impoñible deste imposto está constituída polo custo real e efectivo da construcción, instalación ou obra, e entendese por tal, a estes efectos, o custo de execución material de aquelas. Non forman parte da base impoñible o Imposto sobre o Valor Engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construcción, instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estrictamente, o custo de execución material.1. O tipo de gravame será o 3 por 100.2. A cota do imposto será o resultado de aplicar á base impoñible o tipo de gravame. O imposto devengarase no momento de iniciarse a construcción, instalación ou obra, aínda cando non contase coa correspondente licenza. a) O imposto esixirase en réxime de autoliquidación; o suxeito pasivo, no momento de presentar a correspondente solicitude de licenza ou comunicación previa ou declaración responsable ou cando se execute a actividade de verificación municipal posterior, deberá acreditar o ingreso do importe total declarado da débeda tributaria a conta da liquidación que en definitiva corresponda. A base liquidable resultará da aplicación de prezos unitarios que figura no anexo I. b) O departamento de recadación no momento de concederse a preceptiva licenza ou de executarse a actividade municipal de verificación da execución das obras sometidas ao réxime de comunicación previa ou declaración responsable, practicará unha liquidación complementaria no caso de que a autoliquidación presentada non fose conforme a esta ordenanza. c) Unha vez finalizadas as construccións, instalacións e obras, e a vista do custe real e efectivo destas, o Concello, mediante a oportuna comprobación administrativa, modificará se é o caso, a base impoñible e practicará a correspondente liquidación definitiva esixindo ou reintegrando a diferenza ao suxeito pasivo. a) O imposto esixirase en réxime de autoliquidación; o suxeito pasivo, no momento de presentar a correspondente solicitude de licenza ou comunicación previa ou declaración responsable ou cando se execute a actividade de verificación municipal posterior, deberá acreditar o ingreso do importe total declarado da débeda tributaria, a conta da liquidación que en definitiva corresponda. A base liquidable resultará da aplicación de prezos unitarios que figura no anexo II. b) O departamento de recadación no momento de concederse a preceptiva licenza ou de executarse a actividade municipal de verificación da execución das obras sometidas ao réxime de comunicación previa ou declaración responsable, practicará unha liquidación complementaria no caso de que a autoliquidación presentada non fose conforme a esta ordenanza. c) Unha vez finalizadas as construccións, instalacións e obras, no caso de que o custe real e efectivo delas sexa superior ou inferior ao que serviu de base impoñible na autoliquidación ou na liquidación referida no punto anterior, os suxeitos pasivos presentarán no prazo dun mes, contado a partir do día seguinte a dita finalización, certificado e orzamento final de obra visado polo colexio oficial correspondente, cando se esixiran direccións facultativas, e calquera outro documento que se considere oportuno. d) A vista da documentación aportada e das construcción, instalacións e obras, realizadas e do custe real e efectivo destas, o Concello, mediante a oportuna comprobación administrativa, modificará, se é o caso, a base impoñible e practicará a correspondente liquidación definitiva esixindo ou reintegrando a diferenza ó suxeito pasivo. • Cando se modifique o proxecto de construccións, instalacións e obras e houbese incremento de orzamento, unha vez aceptada a modificación pola administración municipal, os suxeitos pasivos deberán presentar autoliquidación complementaria pola diferenza entre o orzamento inicial e o declarado, con independencia de que dera lugar a un novo expediente urbanístico. • Para aquelas construccións, instalacións e obras que non conten con licencias, sen prexuízo das sancións que procedan, trala valoración do construído tendo en conta os anexos aplicables a esta ordenanza, procederase á liquidación e esixencia deste imposto. • O departamento de urbanismo remitirá ao de recadación relación de construcción, instalacións e obras iniciadas ou realizadas sen licenza xunto coa valoración destas co fin de que esta proceda a incoar os procedementos tributarios correspondentes. • O departamento de recadación, sen prexuízo do disposto no punto anterior, realizará as súas propias funcións de comprobación e investigación, así como as reguladas nos artigos 141 e seguintes da Lei xeral tributaria. • O imposto esixirase tamén en réxime autoliquidación no caso de solicitudes de legalización de obras sen licenza ou comunicación previa ou declaración responsable. A inspección e a comprobación do imposto realizaranse de acordo co previsto na Lei xeral tributaria e nas disposicións ditadas para o seu desenvolvemento. En todo o relativo á cualificación das infraccións tributarias e á determinación das sancións que lles correspondan en cada caso, aplicarase o réxime regulado na Lei xeral tributaria e nas disposicións que a desenvolven. DISPOSICIÓN DEROGATORIA ÚNICA: Queda derrogada a regulación anterior da Ordenanza fiscal do Imposto sobre Construccións, Instalacións e Obras. DISPOSICIÓN FINAL 1ª: A presente ordenanza entrará en vigor o día da súa publicación no Boletín Oficial da Provincia permanecendo en vigor ata a súa modificación ou derrogación expresa. Establécense os seguintes módulos para calcular o orzamento de execución material mínimo das obras menores. No listado que segue detállanse, a base física na que se apoia o módulo entre as que distinguimos M2, M3, Ml e Ud, a tipoloxía da obra e o valor en € de cada unidade. No caso de que a tipoloxía da obra non se atope contemplada no listado, aplicarase o módulo que de acordo coa natureza da obra e os materiais que se vaian empregar máis se lle asemelle. Para o calculo do orzamento haberá que multiplicar o número de unidades de que conste a obra menor polo valor asignado a cada tipoloxía.1.1. Escavacións de terra a ceo aberto, realizada a máquina en terreo semicompacto: 8.67 euros/m 2.1.2. Muro de pechamento de bloques de cemento de 1 metro de altura, enfoscado a unha cara e pintado, incluso zapata de cimentación, formigón de cachote a escavación da mesma, incluso p. p. de poste de formigón de vigamento: 43,3 euros/m 2.1.3. Pechamento de postes de cemento e arame, incluso zapatas de cimentacións illadas: 18,05 euros/ml.1.4. Colocación de tubaria de formigón a unha profundidade media de 1 metro, con diámetro ata 30 cm., incluso escavación, recheo e restitución do pavimento de terra: 34,54 euros/ml.1.5. Colocación de tubería en condición análogas ás da partida anterior, en pavimento de formigón: 75 euros/ml.1.6. Muro de contención de formigón lixeiramente armado, de 1 metro de altura media, incluso zapata corrida de cimentación de formigón de cachote, gabia, escavacións necesarias, perfilado á man do terreo, etc, cun ancho medio de 25 cm.: 95 euros/m 2.1.7. Colocación de postes de formigón e tres fios de arame para delimitar finca, afincados sobre o terreo sen ningún tipo de cimentación, a 6,50 €/m. l 1.8. Desbroce e limpeza de terreos con medios mecánicos, a 0,77 €/m 2 1.9. Muro de manpostería 1 cara vista, a 90,15 €/m 2 1.10. Muro de perpiaño de granito a 93,90 €/m 2 2.1. Reforma interior de vivendas, consistente en derriba de divisións, tabicado posterior con parámetros pintados e alicatados en cociña e baños, pavimentos de terrazo, incluso substitucións de sanitarios en baños: 202,1 euros/m 2.2.2. Forxado de viguetas de formigón pretensado e bovedillas, piares ou zunchos, encofrado e desencofrado: 57,61 euros/m 2.2.3. Pechamento exterior, formado por tabicón, cámara de aire para produto illante, tabique de ladrillo, formigón de canetas impermeable, enforcado e pintado ás dúas caras: 51,14 euros/m 2.2.4. Enfoscado exterior, mestrado realizado con morteiro de cemento, posterior pintado con pintura plástica: 15,18 euros/m 2.2.5. Revestimento de fachada exterior, con plaqueta de 10x20 ou similar: 21,66 euros/m 2.2.6. Apertura de oco para porta exterior, en pechamento exterior e colocación da mesma: 613 euros/unidade.2.7. Apertura de oco para fiestra, en pechamento exterior e colocación da mesma: 418 euros/unidade.2.8. Alicatado de azulexo, colocado con cemento adhesivo: 18,8 euros/m 2.2.9. Instalación de cuarto de baño sobre estrutura existente: 2.116 euros/unidade.2.10. Construción de cuarto de baño nas condicións da partida anterior, incluso pechamento de estrutura cuberta, etc.: 4.181,26 euros/unidade.2.11. Pintura e limpeza de fachadas exteriores, a 8,07 €/m 2.2.12. Pintura plástica en interiores, 6,95 €/m 2 3.1. Cuberta, incluíndo viguetas de formigón, chapas de fibrocemento e tella do pais, a 50,72 €/m 2.3.2. Renovación de teitume con simple reparación de armadura de cuberta, sen modificación de cuberta nin elevación volume: 20,95 euros/m 2.3.3. Baixante de tubaria P. V. C.: 11,36 euros/ml.3.4. Substitución de forxado, elevación de paredes e nova formación de cuberta, cunha elevación máxima dun metro: 158,84 euros/m 2.3.5. Formación de cuberta con chapas de fibrocemento, 15 €/m 2.3.6. Colocación de tella do pais enriba das chapas de fibrocemento existentes, a 26,97 €/m 2.4.1. Alpendre ou garaxe ata 25 m 2 con paredes de bloques de cemento e cuberta de uralita e tella do pais ou similar sobre viguetas de cemento, enfoscado exterior, pintado, pavimento de soleira de cemento, sen falso teito nin forxado, 93,75 €/m 2.4.2. Alpendre ou garaxe de 25 ata 50 m 2, realizado con paredes de bloques de cemento, cuberta de uralita e tella do pais ou similar, enfoscado e pintado exterior, pavimento de soleira de cemento, sen falso teito nin forxado a 157 €/m 2. a) Obras de construción de edificacións e instalacións de tódalas clases, de nova planta e superiores a 40 m 2 de superficie total, un mínimo de 146,56 euros. b) Obras de ampliación de edificios e instalacións de tódalas clases xa existentes, un mínimo de 111,20 euros. c) As modificacións e reformas que afecten á estrutura de edificios e instalacións xa existentes, un mínimo de 73,67 euros. d) As modificacións do aspecto exterior de edificios e instalación de tódalas clases, xa existentes, un mínimo de 43,70 euros. e) As obras que modifiquen a disposición interior dos edificios, calquera que fose o seu uso, un mínimo de 36,10 euros. f) As obras que teñan que realizarse con carácter provisional, ás que se refire o artigo 58.2 do texto refundido da Lei do Solo, un mínimo de 28,26 euros. g) As obras de instalación de servizos públicos, un mínimo de 28,17 euros. h) Obras menores non especificadas anteriormente, un mínimo de 28,17 euros. i) Os movementos de terra, que devengarán uns dereitos de 0,09 euros/m 2, cun mínimo de 26,04 euros. j) As demolicións, un mínimo de 66,093 euros. k) Aperturas de pozos de auga, 600 euros. Construción de fosas sépticas, 800 euros.1. Un traballo considerarase incluído no punto que lle corresponde de acordo co destino predominante da superficie, incluíndose as superficies con destinos minoritarios, só se dividirá en varios puntos cando cada destino minoritario supere o 20% da superficie total; neste caso valorarase independentemente.2. A superficie total construída é a suma de cada unha das plantas do edificio, medida dentro dos límites definidos polas liñas de fachada, tanto interiores como exteriores e os eixes de medianeras compartidos se se dar o caso. Mb.- Módulo básico. Mc.- Módulo de construción ou de referencia. S.- Superficie total construída en m 2. Ct.- Coeficiente corrector en función da tipoloxía da edificación. Cu.- Coeficiente corrector en función do uso da edificación. Pemb.- Orzamento de execución material segundo módulos básicos. Pem.- Orzamento de execución material do proxecto. Establécese un prezo en €/m 2 de edificación da tipoloxía da edificación aplicábel ás distintas construcións. Mb=468,00 €/m 2. Un traballo considérase ou non incluído no apartado que lle corresponde de acordo co uso predominante da superficie, no que se inclúen as superficies con destinos minoritarios, tal e como se especifica no punto 1.1.1.1. En edificacións de nova planta e adicións: 1,20 Edificación illada (4 fachadas) vivenda familiar illada e sotos 3º e seguintes.1,10 Agrupación en fila, sotos 1º e 2º. 1,00 Edificio en rueiro pechado, edificación aberta vivenda colectiva.2. En obras de reforma e rehabilitación: 1,20 Rehabilitación total, incluído desmontar fachadas.1,00 Adecuación interior de plantas baixas e entrecháns, rehabilitación integral do edificio conservando só fachadas.0,65 Rehabilitación de instalacións e acabados.0,50 Reformas que afecten só a elementos estruturais.0,35 Rehabilitación de fachadas e substitución de carpintería e peches (referido á superficie de fachada). 0,30 Reformas de pouca entidade que non afecten a elementos estruturais ni a instalacións (acabados interiores) 0,02 Demolicións e derrubamentos (aplicada á superficie que se vaia demoler). Segundo o tipo de edificación: 1,60 Auditorios, museos teatros, hoteis de 5 estrelas, edificios bancarios.1,50 Hospitais, laboratorios.1,40 Bibliotecas, facultades e escolas universitarias, hoteis de catro estrelas, edificios penitenciarios, terminais marítimas e aéreas.1,30 Clubs sociais, cines, centros de saúde, balnearios, hoteis de tres estrelas, salas de festas, discotecas, colexios con residencia.1,20 Casas de cultura, casas consistoriais, locais bancarios, consultorios, centros de culto, cuarteis e matadoiros.1,10 Vivenda, hoteis de dúas estrelas, residencias universitarias, moteis.1,00 Residencias VPO, oficinas, garderías, centros escolares, hoteis dunha estrela, ambulatorios, hostais-residencia, restaurantes, estacións de autobuses, salas de exposicións, piscinas cubertas.0,90 Bares, mercados.0,80 Centros comerciais, pavillóns deportivos cubertos, vestiarios, bungalows, servizos cámping.0,65 Edificios de estacionamento, locais comerciais, establecementos comerciais, industria escaparate.0,50 Piscinas descubertas, cemiterios.0,40 Garaxes e estacionamentos, estacións de servizo.0,35 Trasteiros, locais en planta baixa ou semisoto sen uso especifico, terrazas asoportaladas e terrazas abertas.0,30 Almacéns e naves industriais, instalacións deportivas descubertas, naves, granxas, cubertos, depósitos, bancadas, panteóns (por nicho). 0,15 Acondicionamento de naves con obras mínimas.0,10 Proxectos de urbanización (adscritos a edificacións), áreas deportivas, parcelas cámping.0,05 Xardíns, pistas de terra e formigón, piscinas privadas, tratamento de espazos exteriores, acondicionamento de terreos. Pemb=Mbi x Si Mci. Módulo de acordo coa construción que corresponda ao destino dominante da superficie. Si. Superficie construída de acordo co destino predominante da mesma. Este orzamento así obtido será o orzamento de referencia para o cálculo da liquidación. Rianxo, 04 de setembro de 2012 O Alcalde, Adolfo F. Muíños Sánchez De conformidade co artigo 49 da Lei 7/85, por non presentarse reclamación algunha durante o periodo de exposición ao público, elevase a definitivo o acordo inicial adoptado polo Pleno do Concello en sesión celebrada o día 04/07/2012, respecto da modificación da ordenanza fiscal reguladora da taxa pola actividade de control e verificación de actuacións urbanísticas.- Publícase o texto completo da ordenanza, que entrará en vigor unha vez publicada no BOP, conforme o establecido no artigo 17 do RD.2/2004 que aproba o texto refundido da lei reguladora das facendas locais.- No uso das facultades normativas outorgadas polos artigos 133.2 e 142 da Constitución Española e artigo 106 da Lei 7/1985, do 2 de abril, Reguladora das Bases de Réxime Local, sobre potestade normativa en materia de tributos locais, e de conformidade, asemade, co establecido nos artigos 15 e seguintes, así como nos artigos 20 e seguintes, todos eles do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, regulase mediante a presente Ordenanza fiscal a Taxa pola actividade municipal de control e verificación das actuacións urbanísticas, tanto das que precisen licenza como das sometidas ao réxime de comunicación previa ou declaración responsable.1. Constitúe o feito impoñible da taxa a actividade municipal, técnica e administrativa tendente a verificar se os actos de edificación e uso do solo a que se refire o artigo 194 da Lei 9/2002, de 30 de decembro, de ordenación urbanística e protección do medio rural de Galicia, así como a súa normativa de desenvolvemento, e que teñan que realizarse no término municipal, axústanse ás normas urbanísticas, de edificación e policía previstas na citada Lei e no Planeamento e normativa urbanística de este concello.1. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei 58/2003 de 17 de decembro, Xeral Tributaria: a) Solicitantes da respectiva licenza ou que presenten a comunicación previa ou declaración responsable nos casos en que proceda. b) Executantes das instalacións, construccións e obras cando se procedera sen a preceptiva licenza ou sen presentar a comunicación previa ou declaración responsable cando se permita.2. En todo caso, terán a condición de substitutos do contribuínte, os constructores e contratistas das obras. Responderán solidaria e subsidiariamente da débeda tributaria as persoas ou entidades ás que se refiren os artigos 42 e 43 da Lei Xeral Tributaria deste tributo, de acordo có previsto nos mesmos 1. A cota tributaria determinarase por unha cantidade fixa sinalada segundo a natureza do expediente a tramitar, de acordo coa tarifa que contén o artigo seguinte.2. A cota de tarifa corresponde á tramitación completa do expediente de que se trate, dende a súa iniciación ata a súa resolución final de concesión da licenza ou denegación ou de conformidade ou non da verificación posterior da comunicación previa ou declaración responsable, incluída a súa certificación e notificación ao interesado. En todo caso, os importes sinalados neste artigo non inclúen o custo de inserción na prensa dos anuncios nos casos previstos na lei. Non se concederá exención nin bonificación na exacción da taxa, agás aqueles expresamente recollidos nas normas con rango de lei ou os derivados da aplicación de Tratados Internacionais.1. Devengarase a taxa e nace a obriga de contribuír cando se inicie a actividade municipal que constitúe o seu feito impoñible. Para os efectos, entenderase iniciada dita actividade na data de presentación da oportuna solicitude da licenza urbanística ou coa presentación da comunicación previa ou declaración responsable nos casos en que proceda, se o suxeito pasivo formulase expresamente esta.2. Cando as obras se iniciasen ou executasen sen ter obtido a oportuna licenza ou presentado a comunicación previa ou declaración responsable nos casos en que proceda, a taxa devengarase cando se inicie efectivamente a actividade municipal conducente a determinar se a obra en cuestión é ou non conforme coa normativa aplicable, con independencia da iniciación do expediente administrativo que poida instruírse para tal efecto ou a súa demolición se non foran conformes á normativa aplicable.3. A obriga de contribuír, unha vez nacida, non se verá afectada en modo algún pola denegación da licenza solicitada, nin pola renuncia ou desistimento do solicitante unha vez concedida a licenza. Igualmente acontecera en caso de desconformidade da comunicación previa ou declaración responsable presentada coa normativa aplicable ou retirada da comunicación previa ou declaración responsable ou por ser incompletas ou inexactas.1. As persoas interesadas na execución de obras presentarán, previamente, no rexistro xeral a oportuna solicitude de licenza ou presentaran a comunicación previa ou declaración responsable cando proceda, achegando proxecto visado polo Colexio Oficial respectivo, con especificación detallada da natureza da obra e lugar de emprazamento, na que se fará consta-lo importe estimado da obra, medicións e o destino do edificio.2. Cando se trate de aqueles actos en que non sexa esixible a formulación de proxecto subscrito por técnico competente á solicitude de licenza ou comunicación previa ou declaración responsable achegarase un orzamento das obras a realizar, así como unha descrición detallada da superficie afectada, número de departamentos, materiais a empregar e, en xeral, das características da obra ou acto, os datos da cal permitan comprobar o custo daqueles.3. Se despois de formulada a solicitude de licenza ou presentada a comunicación previa ou declaración responsable cando proceda, se modificase ou ampliase o proxecto deberá poñerse en coñecemento da Administración Municipal, achegando o novo orzamento ou o reformado e, no seu caso, planos e memorias da modificación ou ampliación. De acordo coa potestade recoñecida no artigo 27 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, establécese o réxime de autoliquidación da taxa. Para os efectos, o solicitante presentará a declaración-liquidación da taxa e xustificante de ter ingresado a cota tributaria ao mesmo tempo que solicita o outorgamento da correspondente licenza urbanística ou que presenta a comunicación previa ou declaración responsable. En todo o relativo á cualificación de infraccións tributarias, así como das sancións que corresponden en cada caso, estarase ao disposto nos artigos 178 e seguintes da Lei 58/2003 de 17 de decembro, Xeral Tributaria A presente ordenanza entrará en vigor o día da súa publicación no Boletín Oficial da Provincia permanecendo en vigor ata a súa modificación ou derrogación expresa. Rianxo, 04 de setembro de 2012 O Alcalde Adolfo F. Muíños Sánchez De conformidade co artigo 49 da Lei 7/85, por non presentarse reclamación algunha durante o periodo de exposición ao público, elevase a definitivo o acordo inicial adoptado polo Pleno do Concello en sesión celebrada o día 04/07/2012, respecto da modificación da ordenanza fiscal reguladora da taxa pola actividade de control e verificación da apertura de establecementos.- Publícase o texto completo da ordenanza, que entrará en vigor unha vez publicada no BOP, conforme o establecido no artigo 17 do RD.2/2004 que aproba o texto refundido da lei reguladora das facendas locais.- No uso das facultades concedidas polo artigo 106 da Lei 7/1985, do 2 de abril, reguladora das bases de réxime local e os artigos 133.2º e 142 da Constitución Española, e de conformidade co artigo 20.2 do Texto Refundido da Lei reguladora das Facendas Locais, aprobado por Rd. Lexislativo 2/2004, do 05 de marzo, este concello establece a taxa pola actividade de control e verificación da apertura de establecementos, previo ou posterior ao inicio da actividade segundo sexa por licenza/autorización ou por comunicación previa ou declaración responsable, cuxo réxime xurídico ven recollido na presente ordenanza fiscal, aprobada en desenvolvemento do artigo 57 do Texto Refundido da Lei Reguladora das Facendas Locais.1. Constitúe o feito impoñible da taxa a actividade municipal, tanto técnica como administrativa, tendente a verificar se os establecementos industriais e mercantís reúnen as condicións de tranquilidade, sanidade, salubridade e calquera outra esixencia pola normativa aplicable, como presuposto necesario e previo para presentar polo promotor da actividade a comunicación previa ou declaración responsable ou ben para o outorgamento polo concello da licenza de apertura segundo corresponda.2. Para tal efecto, terán a consideración de apertura: a) A iniciación por vez primeira do establecemento para dar comezo as actividades. b) A variación ou ampliación da actividade desenvolta no establecemento aínda que continúe o mesmo titular c) A ampliación do establecemento e calquera alteración que se leve a cabo no local e que afecte ás condicións sinaladas no parágrafo 1º deste artigo, esixindo unha nova verificación.3. Asemade, se entenderá por establecemento industrial ou mercantil toda edificación habitable, estea ou non aberta ó público, que non se destine exclusivamente a vivenda e que ademais: 3.1.- Se dedique ó exercicio de algunha actividade empresarial fabril, artesán da construcción, comercial e de servizos que estea suxeita ao Imposto Sobre Actividade Económicas.3.2.- Que aínda sen desenvolver aquelas actividades sirvan de auxilio ou complemento destas, ou teñan relación con elas en forma que lles proporcione beneficios ou aproveitamento como por exemplo, sedes sociais, axencias, delegacións ou sucursais, escritores oficinas, despachos ou estudios. Son suxeitos pasivos contribuíntes as persoas físicas ou xurídicas e as entidades a que se refire o artigo 35.4º da Lei Xeral Tributaria, titulares da actividade que se pretende desenvolver ou, no seu caso, se desenvolve en calquera establecemento industrial ou mercantil. Responderán solidariamente das obrigas tributarias do suxeito pasivo as persoas físicas e xurídicas aos que se refires os artigos 42 da Lei Xeral Tributaria. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades, e entidades en xeral, nos supostos e co alcance que sinala o art.43 da Lei Xeral Tributaria. Constitúe a base impoñible a cota do Imposto Sobre Actividades Económicas que corresponda ao establecemento obxecto da licenza ou comunicación previa ou declaración responsable.1. O tipo de gravame resulta da aplicación sobre a base impoñible da cota tributaria.2. A cota tributaria pola actividade de verificación e control da apertura de establecementos será do 75% da cota do IAE.- 3. En calquera caso, o mínimo será de 30€, agás industrias que será de 60€. 1.- Devengarase a taxa e nace a obriga de contribuír cando se inicie a actividade municipal que constitúe o feito impoñible. Entenderase iniciada dita actividade na data de presentación da solicitude de licenza de apertura ou comunicación previa ou declaración responsable.2.- Cando a apertura tivera lugar sen haber obtido a oportuna licenza da Taxa ou presentada a comunicación previa ou declaración responsable devengarase cando se inicie a actividade municipal conducente a determinar se o establecemento reúne as condicións esixibles, con independencia de que o resultado do expediente sexa a autorización da apertura, a conformidade da comunicación previa ou declaración responsable coa normativa aplicable, ou a orden de peche se aquela non se pode autorizar.3.- A obriga de contribuír tampouco se verá afectada pola denegación da licenza solicitada, pola disconformidade coa comunicación previa ou declaración responsable nin pola posterior renuncia ou desistimento do solicitante. Os interesados deberán especificar na solicitude de licenza ou na comunicación previa ou declaración responsable a actividade ou actividades a desenvolver no local acompañando a alta no Imposto Sobre Actividades Económicas. Practicada a liquidación da Taxa comunicarase ao suxeito pasivo para o seu ingreso nas entidades colaboradoras, nos prazos que sinala o Regulamento Xeral de Recadación. A cualificación das infraccións tributarias así como as sancións que correspondan reguláranse polo que establece o art.77 e seguintes da Lei Xeral Tributaria A presente ordenanza entrará en vigor o día da súa publicación no Boletín Oficial da Provincia permanecendo en vigor ata a súa modificación ou derrogación expresa. Rianxo, 04 de setembro de 2012 O Alcalde Adolfo F. Muíños Sánchez